b'\n_START_ARTICLE_\nStuba Nikula\n_START_PARAGRAPH_\nJaakko Tuomas Stuba Nikula (s. 1972 Helsinki) on Helsingin kaupungin kulttuurijohtaja. H\xc3\xa4n on toiminut teht\xc3\xa4v\xc3\xa4ss\xc3\xa4 marraskuusta 2013 alkaen. Joulukuun 2018 alusta Nikula toimii uuden Helsingin tapahtumas\xc3\xa4\xc3\xa4ti\xc3\xb6n (ent. Helsinki-viikon s\xc3\xa4\xc3\xa4ti\xc3\xb6) toimitusjohtajana._NEWLINE_Aiemmin Nikula on ollut muun muassa toimitusjohtajana Kaapelitehdasta ja Suvilahden kulttuurikeskusta hallinnoivassa Kiinteist\xc3\xb6 Oy Kaapelitalossa, Finnish Metal Eventsiss\xc3\xa4 ja Elmu-Yhti\xc3\xb6ss\xc3\xa4._NEWLINE_Stuba Nikulan vanhemmat ovat entinen oikeuskansleri Paavo Nikula ja emeritaprofessori Riitta Nikula. H\xc3\xa4nen veljens\xc3\xa4 on Jone Nikula._NEWLINE_Stuba Nikula toimii Taideyliopiston hallituksessa 2018\xe2\x80\x932021.'